ขสมก. ให้บริการประชาชนเดินทางไปร่วมพิธี บำเพ็ญกุศลและกิจกรรมน้อมรำลึก เนื่องในวันคล้ายวันสวรรคตรัชกาลที่ 9
ขสมก. ให้บริการประชาชนเดินทางไปร่วมพิธี บำเพ็ญกุศลและกิจกรรมน้อมรำลึก เนื่องในวันคล้ายวันสวรรคตรัชกาลที่ 9  ฟรี 3 เส้นทางนายสุระชัย เอี่ยมวชิรสกุล ผู้อำนวยการองค์การขนส่งมวลชนกรุงเทพ  หรือ ขสมก. เปิดเผยว่า เพื่ออำนวยความสะดวกให้กับประชาชนที่จะเดินทางไปร่วมพิธีบำเพ็ญกุศลและกิจกรรมน้อมรำลึก เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่รัฐบาลจัดขึ้นในวันนี้ 13 ตุลาคม 2562  ณ ท้องสนามหลวง ประกอบด้วยพิธีทำบุญตักบาตร พิธีวางพวงมาลา พิธีถวายบังคม พิธีจุดเทียน และการแสดงดนตรี “สายน้ำแห่งความห่วงใย สู่ไทยทั่วหล้า”  เพื่อน้อมรำลึกในพระมหากรุณาธิคุณ ขสมก.จึงจัดเดินรถโดยสารเฉพาะกิจ จอดรับ - ส่งทุกป้ายให้บริการฟรี จำนวน 3 เส้นทาง ประกอบด้วย  เส้นทางอนุสาวรีย์ชัยสมรภูมิ - สนามหลวง จอดรับ - ส่ง บริเวณหน้ากองสลากเก่า จำนวน 7 คันเส้นทางหัวลำโพง - สนามหลวง  จอดรับ - ส่ง บริเวณหน้ากองสลากเก่า จำนวน 5 คัน ส้นทางวงเวียนใหญ่ - สนามหลวง จอดรับ - ส่ง บริเวณหน้ากองสลากเก่า จำนวน 5 คันรถโดยสารทั้ง 3 เส้นทาง จะให้บริการตั้งแต่เวลา 17.00 น.- 22.00 น. หรือจนกว่าจะส่งประชาชนออกจากพื้นที่หมด